Pedro Roncal

Pedro Guillermo Roncal Ciriaco, Pedro Roncal bezala ezaguna, (Iruñea, 1962ko irailaren 23a – 2018ko abuztuaren 19a) kazetari eta irakasle nafarra izan zen. Espainiako hedabideetan postu grantzitsuak bete zituen, besteak beste, Radio Nacional de Españako musika klasikoaren Radio 5ean eta 24 Horas kanalean.

Biografia 
Nafarroako Unibertsitatean Informazio Zientzietan lizentziaduna, bere ibilbidea Iruñeako Radiocadena Española irratian esatari bezala hasi zen. 1986an, oposizioak gainditu, eta Nafarroako Radio Nacional de España katean hasi zen, hasieran kirol informazioaren alorrean. Ondoren, Albiste programen eta Programen burua izendatu zuten. 1996an, Radio 5 Todo Noticias irratiaren burua izendatua, Madrilera joan zen. Hiru urte geroago Radio Nacional de Españako 24 Horas irratia zuzendu zuen. Halaber, 2000. urtetik, TVEko Zerbitzu Informatiboen Zuzendariaren Albokoa izan zen. 2004tik RTVEren Institutu Ofizialeko Telebistako Kazetaritzaren Masterrean irakasle izan zen.

Iruñean zegoela, bat-batean bihotzekoa emanda hil egin zen, 55 urte zituelarik, 2018ko udan. Pilar García Muñizekin ezkonduta zegoen.

Erreferentziak 

Iruindarrak
Nafarroako Unibertsitateko ikasleak
Espainiako irrati esatariak
Radio Nacional de España
Nafarroa Garaiko kazetariak
Espainiako kazetariak
Nafarroako Unibertsitateko irakasleak
Radiotelevisión Española
Iruñean hildakoak
Gaixotasun kardiobaskularrek hildakoak